Diari Oficial de la Generalitat Valenciana


Sumari del DOGV 6100, del 11-09-2009 (2009/10226)

ORDE de 6 d'agost de 2009, de la Conselleria d'Educació, per la qual es modifica el conveni de creació de l'Escola Infantil municipal denominada Los Duendes, de Formentera del Segura, per ampliació d'unitats i canvi d'ús de les unitats autoritzades.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6100

Data del DOGV
:   11-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10318


Data del document
:   06-08-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Conselleria Educació
    * Formentera del Segura
    * administració local
    * centre d'ensenyament
    * educació preescolar

ORDE de 6 d'agost de 2009, de la Conselleria d'Educació, per la qual es modifica el conveni de creació de l'Escola Infantil municipal denominada Los Duendes, de Formentera del Segura, per ampliació d'unitats i canvi d'ús de les unitats autoritzades. [2009/10305]  
L'expedient ha sigut iniciat a instància del representant de l'Ajuntament de Formentera del Segura, entitat titular de l'Escola Infantil municipal denominada Los Duendes, de Formentera del Segura, situada al carrer San Miguel, s/n, de la citada localitat i amb número de codi 21714967, i en este sol·licita la modificació del conveni de creació, per ampliació d'unitats i canvi d'ús de les unitats d'Educació Infantil de primer cicle autoritzades.  
El 17 de gener de 2006 es va subscriure un conveni entre la Generalitat Valenciana (Conselleria de Cultura, Educació i Esport) i l'Ajuntament de Formentera del Segura (Alacant), amb el qual es creava l'Escola d'Educació Infantil de primer cicle denominada Los Duendes, de titularitat municipal, a Formentera del Segura, per a impartir ensenyances d'Educació Infantil de primer cicle amb 2 unitats; 1 unitat per a xiquets de 0 a 2 anys i 1 unitat per a xiquets de 2 a 3 anys, i un màxim de 33 llocs escolars.  
En la clàusula sèptima del citat conveni s'autoritza el conseller d'Educació, per delegació, conforme a l'article 13.5 de la Llei 30/1992, de 26 de novembre, per a aprovar mitjançant orde qualsevol modificació que es produïsca en les ensenyances, instal·lacions i la resta de requisits que ha de reunir el centre.   
La Direcció General d'Ordenació i Centres Docents va declarar, a través de la Resolució de data 2 de juliol de 2009, l'adequació de les instal·lacions proposades, quant a espais educatius, al que disposa la legislació aplicable, per la qual cosa, l'autorització d'obertura i funcionament ha d'ajustar-se a l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.   
Vist que la Unitat Tècnica i la Inspecció Educativa de la Direcció Territorial d'Educació d'Alacant han emés informes favorables en el seu respectiu àmbit competencial.  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris, i el Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que han de complir els centres que impartisquen el Primer Cicle de l'Educació Infantil a la Comunitat Valenciana.  
Vista la proposta de la Direcció General d'Ordenació i Centres Docents amb data 6 d'agost de 2009, i conformement amb esta.  
Fent ús de les atribucions que em conferix l'article 28.e de la Llei 5/1983, de 30 de desembre, del Consell,  
ORDENE  
Únic  
Aprovar la modificació del conveni de creació de l'escola que a continuació s'indica, en els termes que s'especifiquen:  
Denominació genèrica del centre: Escola Infantil de Primer Cicle  
Denominació específica del centre: Los Duendes  
Domicili: c/ San Miguel, s/n  
Localitat: Formentera del Segura  
Província: Alacant  
Codi: 42938272  
Titular: Ajuntament de Formentera del Segura  
Modificació que s'autoritza:  
S'amplien 2 unitats; 1 unitat per a xiquets d'1 a 2 anys i 1 unitat per a xiquets de 2 a 3 anys, i es canvia l'ús de la unitat autoritzada per a xiquets de 0 a 2 anys que passarà a utilitzar-se per a xiquets d'1 a 2 anys, de manera que quedarà configurada amb la composició següent:  
4 unitats d'Educació Infantil de Primer Cicle amb 66 llocs escolars.  
- 2 unitats per a xiquets d'1-2 anys amb 26 llocs escolars.  
- 2 unitats per a xiquets de 2-3 anys amb 40 llocs escolars.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efecte el dia de la publicació en el Diari Oficial de la Comunitat Valenciana, no obstant els seus efectes acadèmics s'entenen referits a l'inici del curs escolar immediatament següent al de la data de la present orde.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la notificació.   
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació els terminis començaran a comptar des de l'endemà de la publicació en el Diari Oficial de la Comunitat Valenciana.  
València, 6 d'agost de 2009  
El conseller d'Educació,  
ALEJANDRO FONT DE MORA TURÓN